  Майя Бывальцева Удмуртилэн тӧроезлэсь ужзэ огдырлы быдэсъясь Александр Бречалов элькунэ Россиысь дышетонъя но тодосъя министрез Ольга Васильеваез, азьмурт бордын ужась нылпилэн эрикрадъёсызъя ужоскетчиез Анна Кузнецоваез но Стратеги кичӧлтонъёсъя агентстволэсь кивалтӥсьсэ Светлана Чупшеваез ӧтёз. Соосты 1-тӥ инвожо, Нылпиосты утён нунал котырын возьмало, ивортӥз улосвыл кивалтӥсь. Александр Бречаловлэн верамезъя, элькунын «Я — наставник» («Наставничество») ӵектослы кутскон сёто. «Удмуртиын трос нылпи юртъёс, секыт быдэ вуымтэосын но анай-атайлэн сюлмаськемезтэк кылем пиналъёсын ужпум лэчыт сылэ. Ӵектос ужа ни. Мон сое трос аръёс ӵоже быдэсъясько ни. Со умой, туж огшоры, трос коньдон висъямез кулэ уг кары. Со кунмуртъёслэн секыт улон югдуре шедем пиналъёслы юрттэмзы», — вераз улосвыл тӧролэсь ужзэ огдырлы быдэсъясь. Александр Бречалов вераз, со пинал йыртэмасьёслы кемалась ни юрттэ шуыса. Кылсярысь вераз одӥгез чаклам адямиез сярысь, кудӥз куке но лушкаськиз но нимысьтыз ужъюртэ шедиз вал, ӧнер басьтӥз но улонын ассэ шедьтӥз, Россиысь Ожгар кужымъёсысь капитан луэ но куинь нылпиоссэ будэтэ. Тегъёс: Политика Мерлык Ижкар нылпиос Удмуртия  